ฮั่งเส็งปิดเช้าลบ 67.55 จุด ตามตลาดหุ้นนิวยอร์ก
ฮั่งเส็งปิดเช้าลบ 67.55 จุด ตามตลาดหุ้นนิวยอร์ก
27 มี.ค. 2560

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งลดลง 67.55 จุด หรือ 0.28% ปิดภาคเช้าที่ 24,290.72 จุด โดยได้รับแรงกดดันจากการปรับตัวลงของตลาดนิวยอร์กเมื่อวันศุกร์ หลังจากสภาผู้แทนราษฎรสหรัฐได้ยกเลิกการลงมติเกี่ยวกับการนำร่างกฎหมาย “อเมริกันเฮลธ์แคร์” มาใช้แทนกฎหมาย “โอบามาแคร์” เนื่องจากเสียงสนับสนุนของพรรครีพับลิกันยังไม่มากพอต่อการผลักดันร่างกฎหมายดังกล่าว
 